Cremet hønsesalat m. kylling & bacon | Madfidusen
Posted on March 22, 2016 | by Madfidusen | No comments yet
Gårsdagens menu blev til en not-so-low-carb omgang tarteletter..!
Jeg har simpelthen ikke formået at knække koden til en lækker low carb opskrift på tartelet-skallerne (endnu) og derfor valgte vi de syndige købe skaller i stedet for..
Selve hønsekødsfyldet er dog en helt anden sag.. Der koger jeg bare en hel kylling og følger ellers denne opskrift.. Piece og cake – og hold nu op hvor smagte det bare lækkert. Helt sikkert i min top 10 af livretter..
Men ninja-agtig som jeg er, gemte jeg lidt kylling i en skål, mens ingen kiggede. Desværre var det en meget mager kylling jeg havde fået fingre i, uden alt for meget kød, så mit ninjamove var ikke helt så hensigtsmæssig, hvis aftensmaden da skulle mætte alle munde.
Så mit tyverov blev derfor kun af beskeden størrelse, men der var heldigvis nok til at lave en lille smagsprøve!
Men så er det jo godt at vi har bacon! Katastrofen afværget!
Missionen var nemlig at bikse en dejlig, let frokostsalat sammen med kylling. Men med den lille mængde kylling måtte jeg ty til køleskabet, hvor jeg fandt lidt stegt bacon fra tidligere på dagen. Så i bedste reste-stil fik jeg lavet en herlig frokostsalat, der bare smager vanvittigt godt! Super nem at bikse sammen (når nu alle ingredienserne var forberedt) .. Fik jeg sagt at den smager vanvittigt godt?
Så kan kølediskens frokostsalater godt gå hjem. Den hjemmelavede version sejrer endnu engang!
Hønsesalat m. kylling & bacon
50 g. kyllingkød, gerne fra en kogt kylling
3 stk. stegt bacon
Kyllingekødet plukkes helt fint
Baconstykkerne klippes i små stykker
På en tallerken blandes kylling, bacon og de øvrige ingredienser godt sammen
Pynt evt. med lidt friskklippet purløg
Tip: Hønsesalaten kan med fordel laves dagen før den skal serveres!
Tip: For fedtfattig version, brug da mayonaise light samt græsk yoghurt med lav fedtprocent
Nyd din hønsesalat på en lækker skivebrød. Prøv f.eks. høfrøbrødet!
Categories: Frokost | Tags: Bacon, Fedtfattig, Kylling, LCHF, Low Carb
« Fyldte æg m. avocadocreme og rejer
Vaffeldagen 2016: 3 vafler fra det salte køkken »